יומנו של חנון (סדרת סרטים)

**יומנו של חנון** (מאנגלית: **Diary of a Wimpy Kid**) היא סדרת סרטים המבוססת על סדרת הספרים "יומנו של חנון" שכתב הסופר והמאייר האמריקאי ג'ף קיני. הסרטים מופצים על ידי חברת פוקס המאה ה-20 ארבעה סרטי לייב אקשן יצאו בין השנים 2010-2017.

לאחר מכן החלו לצאת סרטים בהנפשה ממוחשבת ישירות בשירות הסטרימינג דיסני+. הראשון, "יומנו של חנון", יצא בשנת 2021. השני, "יומנו של חנון 2: רודריק שולט", יצא בשנת 2022. השלישי, "יומנו של חנון בכריסמס: מכת קור" יצא בשנת 2023. הרביעי, "יומנו של חנון: הקש האחרון" שמבוסס על הספר "יומנו של חנון - הקש האחרון" יצא בשנת 2025. בשנת 2026 צפוי לצאת סרט חמישי שמבוסס על הספר "יומנו של חנון - יציאת חירום".

## סרטים

### סרטי לייב אקשן

#### יומנו של חנון (2010)

הסרט הראשון המבוסס על הסדרה הופק על ידי חברת פוקס המאה ה-20 ויצא לאקרנים ב-17 במרץ 2010. הסרט בוים על ידי תור פרוידנטל וכיכבו בו זקרי גורדון, רוברט קפרון, דבון בוסטיק, רייצ'ל האריס, סטיב זאן, קראן בראר וג'ניפר קלמנט. הסרט צולם בוונקובר. תקציב הסרט היה 15 מיליון דולר והוא גרף 75 מיליון דולר. יצירת הסרט מתוארת בספר "יומנו של סרט" 

#### יומנו של חנון - רודריק שולט (2011)

הסרט השני בסדרת הסרטים יצא לאקרנים ב-25 במרץ 2011 והוא מבוסס על הספר השני בסדרה, "רודריק שולט". את הבמאי הקודם תור פרוידנטל החליף דייוויד באוורס. הסרט צולם גם הוא בוונקובר והופק על ידי פוקס המאה ה-20.  בניגוד לסרט הקודם, נכללו בסרט גם סצנות שלא הופיעו בספר השני וכן הופיעו סצנות המבוססות על הספר השלישי. תקציב הסרט היה 21 מיליון דולר והוא גרף 123 מיליון דולר.

#### יומנו של חנון - קיץ קטלני (2012)

הסרט שלישי בסדרה התבסס על הספרים "הקש האחרון" ו"קיץ קטלני", וכמו קודמיו, הוא יצא בחברת ההפצה פוקס המאה ה-20. גם סרט זה בוים על ידי דייוויד באוורס. הסרט יצא לאקרנים ב-3 באוגוסט 2012. תקציב הסרט היה 22 מיליון דולר והסרט גרף 77 מיליון דולר. זהו הסרט האחרון בסדרה בו הופיע צוות השחקנים המקורי.

#### יומנו של חנון - חופשה על גלגלים (2017)

הסרט הרביעי, המבוסס על הספר התשיעי בסדרה, "חופשה על גלגלים", יצא לאקרנים ב-19 במאי 2017 והופץ על ידי חברת פוקס המאה ה-20. בסרט זה לא לקחו חלק השחקנים המקוריים ולוהקו שחקנים חדשים במקומם: ג'ייסון דרוקר בתפקיד גרג הפלי, אוון אוסטלזוס בתפקיד ראולי ג'פרסון, צ'רלי רייט בתפקיד רודריק הפלי, אלישה סילברסטון בתפקיד סוזן הפלי, טום אוורסט סקוט בתפקיד פרנק הפלי, וווייט ודילן וולטרס בתפקיד מני הפלי. הצילומים לסרט החלו בסוף 2016.

### סרטים בהנפשה ממוחשבת

#### יומנו של חנון (2021)

הסרט החמישי, מבוסס על ספר באותו השם. הופק על ידי דיסני+. הסרט עלה לשידור ב-3 בדצמבר 2021.

#### יומנו של חנון 2: רודריק שולט (סרט, 2022)

הסרט השישי, מבוסס על ספר באותו השם. הופק על ידי דיסני+. הסרט עלה לשידור ב-2 בדצמבר 2022. 

#### יומנו של חנון בכריסמס: מכת קור

הסרט השביעי, מבוסס על הספר "יומנו של חנון - מכת קור". הופק על ידי דיסני+. הסרט עלה לשידור ב-8 בדצמבר 2023.

#### יומנו של חנון: הקש האחרון
הסרט השמיני, יומנו של חנון: הקש האחרון", מבוסס על הספר "יומנו של חנון - הקש האחרון". הופק על ידי דיסני+. הסרט עלה לשידור ב-5 בדצמבר 2025. 

## דמויות

* **[[גרג הפלי]]**: ילד "חנון" שכותב יומן. חברו הטוב ביותר של ראולי. אח של רודריק ומני.
* **ראולי ג'פרסון**: חברו הטוב ביותר של גרג, ילד ילדותי במיוחד ומעריץ גדול של "ג'ושי".
* **סוזן הפלי**: אימו של גרג.
* **פרנק הפלי**: אביו של גרג.
* **רודריק הפלי**: אחיו של גרג, נוהג להציק לו ולנגן מוזיקת מטאל. הוא חבר בלהקה ששמה "חיתול תאון".

## ראו גם
*יומנו של חנון (סדרת ספרים)
*יומנו של סרט

## קישורים חיצוניים

קטגוריה:סדרות סרטי קומדיה
*